[bookmark: _Hlk118716372][bookmark: _Hlk140151140][bookmark: _Hlk125966552]На основу члана 19. став (1) и члана 20., а у вези са чланом 31. став (1) Закона о државној служби у институцијама Босне и Херцеговине („Службени гласник БиХ“, бр. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12, 93/17 и 18/24), Агенција за државну службу Босне и Херцеговине, на захтјев Дирекције за координацију полицијских тијела Босне и Херцеговине, расписује

ИНТЕРНИ ОГЛАС
за попуњавање радних мјеста државних службеника 
у Дирекцији за координацију полицијских тијела Босне и Херцеговине

1/01 Стручни савјетник - портпарол
1/02 Виши стручни сарадник-Официр за безбједност НСО
1/03 Стручни савјетник за координацију обуке
1/04 Стручни савјетник за припреме и координацију планова, пројеката и извјештаја


КАБИНЕТ ДИРЕКТОРА

1/01 Стручни савјетник – портпарол
Опис послова: Обавља послове везано за информисање јавности из надлежности Дирекције и предузима активности у циљу остваривања јавности рада Дирекције по одобрењу и упутама директора и замјеника директора и шефа кабинета; учествује у изради обавјештава медије о најављеним протоколарним контактима; припрема прес конференције; координира израду пројекта интерног комуницирања; уређује веб страницу, билтене, брошуре и промо материјале; свакодневно сарађује са представницима медија; припрема основе за презентацију Дирекције јавности и предлаже облике и садржаје информисања јавности о активностима Дирекције; сарађује са главним и одговорним уредницима јавних гласила, службама за информисање и другим органима у области јавног информисања; организује припрему података, информација и других материјала и по потреби учествује у њиховој припреми за иступање директора и замјеника директора у јавним гласилима; врши и друге послове које му одреди шеф Кабинета или директор.  За свој рад је одговоран Шефу Кабинета.
Посебни услови: Висока стручна спрема друштвеног смјера или еквивалент Болоњског система студирања; најмање три године радног искуства на истим или сличним пословима; положен стручни управни испит; познавање енглеског језика; познавање рада на рачунару.
Статус: Државни службеник – стручни савјетник.
Број извршилаца: један (1)
Мјесто рада: Сарајево.


СЕКТОР ЗА МЕЂУНАРОДНУ ОПЕРАТИВНУ ПОЛИЦИЈСКУ САРАДЊУ
Одсјек НЦБ Интерпол Сарајево

1/02 Виши стручни сарадник-Официр за безбједност НСО
Опис послова: Виши стручни сурадник - Официр за безбједност НСО овлаштен је за издавање, праћења, укидање и ажурирање дозвола за приступ заштићеном електронском систему И-24/7 и базама података Интерпола. На основу захтјева полицијских тијела одобрава, мијења и укида дозволу за приступ заштићеном електронском систему И-24/7 и базама података Интерпола, размјењује наведене податке о корисницима са Генералним секретаријатом Интерпола. Прати регуларност приступа базама података, води евиденцију о алертима те их региструје и обрађује. Проводи обуку за представнике надлежних тијела у БиХ из области кориштења електронског система И-24/7. По потреби обавља и друге послове према добивеним задацима из дјелокруга рада Одјељења. За свој рад одговоран је Шефу Одсјека.
Посебни услови: Висока стручна спрема друштвеног смјера или еквивалент Болоњског система студирања; најмање двије године радног искуства на истим или сличним пословима; положен стручни управни испит; знање једног од службених језика Интерпола; познавање рада на рачунару.
Статус: Државни службеник – виши стручни сарадник.
Број извршилаца: један (1)
Мјесто рада: Сарајево.


СЕКТОР ЗА ЉУДСКЕ РЕСУРСЕ, ПРАВНЕ, ФИНАНСИЈСКО-МАТЕРИЈАЛНЕ ПОСЛОВЕ И ПИСАРНИЦУ
Одсјек за управљање људским ресурсима

1/03 Стручни савјетник за координацију обуке
Опис послова: Стручни савјетник за координацију обуке обавља послове који захтијевају стручност и самосталност у раду, прати и изучава прописе из области обуке државних службеника и запосленика, уско сарађује и осигурава сталну координацију са Агенцијом за државну службу у области обавезног стручног образовања и усавршавања државног службеника, као и са другим тијелима која могу осигурати стручно усавршавање државних службеника и запосленика, односно која организирају семинаре, округле столове, радионице, студијска путовања и сл. а у циљу обуке државних службеника и запосленика у Дирекцији, учествује у припремању  стручних упутстава и изради и  других нормативно - правних аката које предлаже или доноси Дирекција, а односе се на област обуке државних службеника,  учествује и врши израду правних мишљења, информација и анализа из области обуке, те води одговарајуће евиденције у вези са тим, а складу са позитивним правним прописима, доставља периодичне извјештаје о томе шефу Одсјека за управљање људским ресурсима и обукама, коме одговара за свој рад.
Посебни услови: Правни или Економски факултет; најмање  три године радног искуства на истим или сличним пословима; положен стручни управни испит; познавање рада на рачунару.
Статус: Државни службеник – стручни савјетник.
Број извршилаца: један (1)
Мјесто рада: Сарајево.


СЕКТОР ЗА СТРАТЕШКУ АНАЛИЗУ, ПРОЦЈЕНЕ, ПЛАНИРАЊЕ И ИТ ПОДРШКУ
Одсјек за истраживање и стратегије

1/04 Стручни савјетник за припреме и координацију планова, пројеката и извјештаја
Опис послова: Стручни савјетник за припреме и координацију планова, пројеката и извјештаја сачињава најсложеније материјале за потребе стратешког планирања и идентификације кључних стратешких планова Дирекције и обједињавање извјештаја о реализацији истих; утврђује стратешке циљеве те даје препоруке у погледу почетних корака, радњи и смјерница  који требају бити подузети у циљу остваривања утврђених циљева на планирању и пројектовању и извјештавању; врши оцјену успјеха имплементације активности које проистичу из утврђених стратешких циљева и планова; врши истраживања, анализе и процјене неопходне за развој годишњег плана рада за Дирекцију; ради и друге послове по налогу шефа Одсјека, за свој рад је одговоран Шефу одсјека.
Посебни услови: Висока стручна спрема друштвеног смјера или еквивалент Болоњског система студирања; најмање три године радног искуства на истим и или сличним пословима; положен стручни управни испит; познавање  рада на рачунару. 
Статус: Државни службеник – стручни савјетник.
Број извршилаца: један (1)
Мјесто рада: Сарајево.


На овај оглас могу се пријавити само особе запослене као државни службеници у Дирекцији за координацију полицијских тијела Босне и Херцеговине.

Напомена за кандидате: 
· Изборни процес се проводи у складу са одредбама Правилника о условима и начину обављања интерних конкурса, интерних и екстерних премјештаја државних службеника у институцијама Босне и Херцеговине („Службени гласник БиХ“, бр 62/10, 30/14 и 38/17) и Правилника о карактеру и садржају јавног конкурса, начину спровођења интервјуа и обрасцима за спровођење интервјуа („Службени гласник БиХ“, бр: 63/16, 21/17 и 28/21). Више информација о конкурсним процедурама доступно је на www.ads.gov.ba у дијелу „Запошљавање/Врсте конкурсних процедура“.
· За провођење конкурсне процедуре по овом огласу формираће се једна (1) Комисија за избор.
· Комисија за избор утврђује испуњавање услова огласа на основу документације достављене уз пријаву, те врши избор кандидата на основу знања, способности и компетенција показаних на стручном испиту, који се за кандидате пријављене на интерни оглас састоји од интервјуа. 
· Кандидати се обавјештавају о мјесту и времену одржавања интервјуа од стране институције и путем службене интернет странице Агенције за државну службу БиХ. 
· Независно о свим другим захтјевима из овог огласа, кандидати који су завршили студије по Болоњском систему студирања, дужни су, поред остале тражене документације, обавезно доставити диплому првог циклуса (или основног додипломског студија), чак и ако се огласом тражи други и трећи циклус Болоњског система студирања, осим за интегрисане студије код којих је потребно доставити и доказ да се ради о интегрисаном студију, ако то није видљиво из саме основне дипломе, додатка дипломи или рјешења о нострификацији/признавању.
· Под радним искуством подразумијева се радно искуство након стечене високе стручне спреме, односно високог образовања.
· Кандидати који буду позвани на усмени дио стручног испита (интервју), као доказ о испуњавању једног од општих услова за постављење, у складу са чланом 22. став 1. тачка г) Закона о државној служби у институцијама Босне и Херцеговине, обавезни су на исти донијети увјерење о невођењу кривичног поступка (не старије од три мјесеца). Изузетно, а у случају ако кандидат из објективних разлога не достави тражено увјерење на интервју, исто треба доставити најкасније до уручења рјешења о постављењу, односно преузимања дужности. 

[bookmark: _Hlk212117258]

Додатна напомена:
[bookmark: _Hlk211518833]Прије постављења, односно пријема у радни однос, за све кандидате са листе успјешних кандидата обавиће се безбједносне провјере у складу са поступком за издавање дозволе за приступ тајним подацима одређеног степена повјерљивости, сходно одредби чл. 30. и 31. Закона о заштити тајних података („Службени гласник БиХ“ бр. 54/04 и 12/09), као и одредбама подзаконских, те интерних аката институције донесених на основу наведеног Закона.
 
У складу са чланом 31. Закона о заштити тајних података неће се извршити постављење, односно именовање кандидата, за којег се након пласмана на листу успјешних кандидата утврди безбједносна сметња.

Припрема документације:
Скреће се пажња кандидатима да су потребну документацију на оглас дужни доставити у складу са Правилником о карактеру и садржају јавног конкурса, начину спровођења интервјуа и обрасцима за спровођење интервјуа, а посебно да обрате пажњу на измијењене и допуњене одредбе наведеног Правилника, те да прилагоде документацију, како доказе о радном искуству, тако и преостале доказе тражене текстом огласа.
С тим у вези, кандидати се упућују на појашњење - текст на службеној интернет страници www.ads.gov.ba, у дијелу „Запошљавање/Напомена за кандидате/Стоп грешкама у пријавама!“, те посебно одредбе Правилника о карактеру и садржају јавног конкурса, начину спровођења интервјуа и обрасцима за спровођење интервјуа, које дефинишу документацију: пријавни образац; универзитетску диплому; важеће увјерење о држављанству; увјерење о положеном стручном управном односно јавном испиту; доказ о траженом радном искуству; доказ о траженом нивоу знања страног језика; доказ о траженом нивоу знања рада на рачунару; увјерење о невођењу кривичног поступка; рок и начин достављања пријаве.


Потребни документи: 
И Овјерене копије: 
· универзитетске дипломе (нострификоване/признате дипломе, уколико факултет није завршен у БиХ или је диплома стечена у некој другој држави након 06.04.1992. године); Кандидати су обавезни доставити диплому првог циклуса (или основног додипломског студија), без обзира на услове огласа, осим за интегрисане студије код којих је потребно доставити и доказ да се ради о интегрисаном студију, ако то није видљиво из саме основне дипломе, додатка дипломи или рјешења о нострификацији/признавању.
· додатка дипломе за кандидате који су високо образовање стекли по Болоњском систему студирања; изнимно, само у случају да високошколска установа додатак дипломи није уопште издавала, нити за једног дипломца, кандидат је дужан да уз овјерену копију универзитетске дипломе достави увјерење високошколске установе да додатак дипломи није уопште издат, нити за једног дипломца; 
· увјерења о држављанству (не старије од 6 мјесеци од дана издавања од стране надлежног органа);
· увјерења о положеном стручном управном испиту односно јавном испиту; 
· потврде или увјерења као доказа о траженој врсти радног искуства;
· доказа о траженом нивоу знања страног језика (само за позиције 1/01 и 1/02);
· доказа о траженом нивоу знања рада на рачунару.

II Својеручно потписан: 
1. попуњен образац Агенције за државну службу БиХ: исти можете преузети на службеној интернет страници Агенције: www.ads.gov.ba.Напомињемо да потписан и попуњен образац не може служити као доказ било ког услова из текста огласа, исти олакшава рад органу који врши избор и именовање, те представља само информације о кандидату, које је потребно доказати траженом документацијом.

Овјерене копије докумената немају ограничен рок важења, под условом да ни документи чије су копије овјерене немају назначен (прецизиран) рок важења.

[bookmark: _Hlk125966482][bookmark: _Hlk140150970]Све тражене документе треба доставити најкасније до 31.07.2026. године путем поштанске службе препорученом пошиљком на адресу: 

Дирекција за координацију полицијских тијела Босне и Херцеговине
[bookmark: _Hlk140231523]„Интерни оглас за попуњавање радних мјеста државних службеника у Дирекцији за координацију полицијских тијела Босне и Херцеговине ''
Алеја Босне Сребрене бб, 71000 Сарајево

Испуњавање услова утврђених овим огласом рачуна се са даном предавања пријаве.
Непотпуне, неблаговремене и неуредне пријаве, пријаве кандидата који не испуњавају услове овог oгласа, као и копије тражене документације које нису овјерене, неће се узимати у разматрање.
